《题茅山道士张伯雨诗卷》
明代·蓝智

江东道士张伯雨，灵书曾授大茅君。瑶台鹤梦三清露，玉洞龙文五色云。

碧落空歌来幻眇，黄庭梵气结絪缊。武夷别有宾云奏，不共清猿月下闻。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。